26 dood van ‘giftige lekkergoed’Argieffoto Samaa TV het berig tien mense, wat ook van die lekkergoed geëet het, word steeds by ŉ hospitaal in Multan behandel en die meeste van hulle is in ŉ kritieke toestand. ŉ Inwoner van die Karor Lal Esan-nedersetting in Layyah het glo van die lekkergoed aan ŉ groep van sy familielede gegee nadat sy seun by die plaaslike hospitaal gebore is. Al die familielede het siek geword en is in die hospitaal opgeneem. Dokters meen die lekkergoed het giftige bestanddele bevat. Die polisie het ŉ klopjag gedoen op die winkel waar die lekkergoed gekoop is en die eienaar is in hegtenis geneem. Die lekkergoed is na ŉ laboratorium gestuur om ontleed te word. Die provinsiale minister, Shahbaz Sharif, het sy hartseer oor die voorval uitgespreek en gesê ŉ ondersoek sal gedoen word.